**FK Čelik Nikšić** je fudbalski klub iz Nikšića i trenutno se takmiči u Trećoj ligi Crne Gore. Igra na stadionu Željezare kapaciteta 2.000 mesta.

Istorija
--------

Klub je osnovan 1957. godine. Najveći uspeh kluba je osvajanje Kupa Crne Gore u sezoni 2011/12. Iste sezone klub je po prvi u klupskoj istoriji obezbedio i plasman u Prvu ligu Crne Gore, nakon što je sezonu završio kao prvi u Drugoj ligi Crne Gore.

Uspešnim plasmanom na kraju sezone 2011/12. uspeli su da prvi put igraju u nekom od evropskih takmičenja. Igrali su u Ligi Evrope 2012/13. i odmah u prvom kolu kvalifikacija uspeli su da eliminišu banjalučki Borac. U Banja Luci je bilo 2:2, a u Nikšiću 1:1, ali je zbog više datih golova u gostima prošao Čelik. U drugom kolu ispali su od ukrajinskog Metalurga. Ukrajinci su slavili sa 4:2 u Nikšiću i sa 7:0 u Donjecku i ukupnim rezultatom 11:2 prošli u treće kolo. Sezonu 2012/13 završili su osvajanjem trećeg mesta u prvenstvu i ponovo obezbedili nastup u Ligi Evrope, dok su kupu stigli do finala gde su poraženi su od Budućnosti sa 1:0.

Након сезоне 2013/14 Челик је иступио из Први лиге, због недостатка финансијских средстава. Клуб се потом неколико година такмичио у Другој и Трећој лиги, а због финансијских проблема угасио се на почетку 2019. године у тренутку када су се такмичили у Трећој лиги.

Године 2022. ФК Челик је поново основан од стране навијача и бивших фудбалера и у сезони 2022/2023 такмичи се у најнижем рангу, Трећој лиги Црне Горе.

Značajniji rezultati
--------------------

* 1961/62 - Osvajač Kupa Crne Gore i 1/16 finala kupa Jugoslavije.
* 1968/69 - Druga savezna liga grupa jug.
* 1999/00 - 1/4 finale kupa SR Jugoslavije.
* 2007/08 - Plej-of za ulazak u Prvu ligu Crne Gore.
* 2011/12 - Prvak Druge lige Crne Gore i osvajač Kupa Crne Gore.
* 2012/13 - Finalista Kupa Crne Gore.

FK Čelik u evropskim takmičenjima
---------------------------------

| Sezona | Takmičenje | Kolo | Država | Klub | Domaćin | Gost | Ukupanrezultat |
| --- | --- | --- | --- | --- | --- | --- | --- |
| 2012/13. | Liga Evrope | 1. kolo kv. | Flag of Bosna i Hercegovina | Borac Banja Luka | 1:1 | 2:2 | 3:31 |
| 2. kolo kv. | Flag of Ukrajina | Metalurg Donjeck | 2:4 | 0:7 | 2:11 |
|
| 2013/14. | Liga Evrope | 1. kolo kv. | Flag of Mađarska | Honved | 1:4 | 0:9 | 1:13 |

1 Čelik prošao dalje po pravilu više golova postignutih u gostima.

Statistika
----------

Rezultati sa republičkim rivalima u prvenstvenim utakmicama (Druga savezna liga, Republička liga CG, Prva liga CG)

\* 21 oktobar 2012

| Protivnik | Ukupno | Pobeda | Remija | Poraza |
| --- | --- | --- | --- | --- |
| FK Sutjeska Nikšić | 6 | 2 | 1 | 3 |
| FK Budućnost Podgorica | 11 | 0 | 6 | 5 |

Navijači
--------

Godine 2001. osniva se navijačka grupa „FAP Mašina" po kojoj će i sam klub postati poznatiji, zahvaljujući sjajnoj atmosferi na stadionu.

Vidi još
--------

* Spisak fudbalskih klubova u Crnoj Gori

Spoljašnje veze
---------------

* Profil na soccerway.com
* Profil Arhivirano 2012-02-14 na Wayback Machine-u na weltfussballarchiv.com


|  |  |  |
| --- | --- | --- |
|  | Prva liga Crne Gore u fudbalu |  |
| Budućnost | 
Grbalj |
Bokelj |
Zeta |
Berane |
Mladost |
Čelik |
Lovćen | 
Mogren |
Petrovac | 
Rudar | 
Sutjeska |